Imtella' Marzu 20, 2021 - Aġġornata 20 Ta' Marzu, 2021 8:38am Dil-ġimgħa l-Pulizija Pariġina ħabbret li qed tinvestiga qabda ta' droga MDMA u ecstasy wara rejd li għamlet, u li l-valur tad-droga misjub huwa ta' madwar €1 miljun. Madanakollu sorsi qrib l-investigazzjoni issa ġew irrappurtati jgħidu li t-trab roża misjub fir-rejd ma kien xejn għajr ħelu mitħun, speċifikament Tagada bit-togħma tal-frawli, prodott mill-kumpanija Haribo. Il-Pulizija xorta waħda mistennija tipproċedi kriminalment kontra s-suspettat, li nstab fil-pussess ta' mobiles misruqa, kif ukoll magna li tipproduċi l-pilloli ecstasy.